b'\n_START_ARTICLE_\nVytautas Masiokas\n_START_PARAGRAPH_\nVytautas Masiokas (g. 1955 m. sausio 16 d. Papartyn\xc4\x97je, Panev\xc4\x97\xc5\xbeio rajonas) \xe2\x80\x93 teisininkas, teis\xc4\x97jas, buv\xc4\x99s Kauno miesto apylink\xc4\x97s teismo pirmininkas, Lietuvos teis\xc4\x97j\xc5\xb3 savivaldos veik\xc4\x97jas.\n_START_SECTION_\nBiografija\n_START_PARAGRAPH_\n1970\xe2\x80\x931974 m. Kauno A. Kvedaro mi\xc5\xa1k\xc5\xb3 technikumo moksleivis, 1977-1982 m. studijavo Vilniaus universiteto VU Teis\xc4\x97s fakultete, \xc4\xafgijo teisininko kvalifikacij\xc4\x85._NEWLINE_1974 m. Panev\xc4\x97\xc5\xbeio mi\xc5\xa1k\xc5\xb3 \xc4\xafmoni\xc5\xb3 susivienijimo Ramygalos girininkijos girininko pad\xc4\x97j\xc4\x97jas. 1974\xe2\x80\x931977 m. atliko karin\xc4\x99 tarnyb\xc4\x85 Sovietin\xc4\x97je Armijoje. 1982\xe2\x80\x931990 m. Kauno miesto Lenino rajono liaudies teismo teis\xc4\x97jas, nuo 1987 m. iki 1990 m. \xc5\xa1io teismo (v\xc4\x97liau \xe2\x80\x93 Kauno miesto rajono teismo) pirmininkas, nuo 1990 m. Kauno miesto apylink\xc4\x97s teismo pirmininko pavaduotojas, nuo 1993 m. Kauno miesto apylink\xc4\x97s teismo pirmininkas, nuo 1998 m. Kauno apygardos teismo teis\xc4\x97jas, nuo 1999 m. Lietuvos Auk\xc5\xa1\xc4\x8diausiojo Teismo teis\xc4\x97jas._NEWLINE_Nuo 1993 iki 1997 m. Lietuvos teis\xc4\x97j\xc5\xb3 asociacijos (LRTA) pirmininkas, valdybos narys; Teis\xc4\x97j\xc5\xb3 tarybos narys, Informacijos agent\xc5\xabros teism\xc5\xb3 administravimo programos dalyvis (JAV, 1997 m.).'